Si aliquid de rebus suis fideles sanctæ Dei ecclesiæ locis sanctorum dare voluerint hoc sibi procul dubio in æterna beatitudine retribuere confidunt. Idcirco, ego Vulfardus pavens diem extremæ vocationis, ne gravatus mole peccaminum sine fructu boni operis sterilis inveniar et quoniam audivi Dominum dicentem in Evangelio: quicumque reliquerit patrem aut matrem, aut fratres, aut sorores, vel uxorem, aut agros propter nomen meum, centuplum accipiet et vitam æternam possidebit; ideo dono pro animæ meæ remedio atque in elemosina genitoris mei Vulfardi et genitrice mea Susannane necnon et germanorum fratrum meorum Adelardo, Vulgrino, Ymo et sorore mea Hildeburga vel nepote meo Vulgrino, donatumque in perpetuum esse volo res meas quas de hæreditate patris mei et matris mæe michi remanserunt quæ sunt sitæ in pago Augustidunense, in agro Goloniacense, in villa quæ vocatur Cisa, id est villare integrum cum casas indominicatas et quæ sunt in Ardenna seu Brolio ad monasterium sanctæ Mariæ et sancti Petri atque sancti Benedicti Floriacensis loci, ubi præest vir venerabilis abba Girbertus una cum turba plurima monachorum ibidem Deo famulantium, qui habet ipse villarus terminationes de uno latus et subteriore fronte terra sancti Benedicti et de alio latus via publica et de fronte superiore de ipsa hæreditate. Donc etiam in alio loco villarem I qui vocatur Bieria quem acquisivi de Vulfrado et de uxore sua Benedictane; habet ipse villarus terminationes de uno latus et uno fronte terra sanctæ Mariæ et de alio latus terra sancti Andochii et de superiore fronte via publica et de alia parte de ipsa hæreditate. Sic trado ipsum villarem totum et ad integrum vel quicquid ad ipsum villarem aspicere videtur, id est campis, pratis, silvis, aquis, aquarumve decursibus. Dono etiam vineas in pago Cabillonense, in loco qui dicitur Contriacus. Dono etiam ad præfatum locum alias vineas quæ sunt in pago Augustidunense in villa quæ vocatur Floriacus cum curtilo. Dono etiam farinario meam partem quæ est super fluvio Burbontio. Dono etiam servientes, id est Ingeldrico; dono etiam Mardoerio et quicquid etiam mihi videtur habere in villa Cisa tam de hæreditate quam et adquisivi præter quod in Goloniaco est et illum curtilum ubi Vulfardus mansit et præter illum campum quem de Girberto adquisivi, et præter hoc quod mihi mater mea inquartavit et alia res dono totum ad integrum quod mihi videtur habere, id est campis, silvis pratis, aquis aquarumque decursibus necnon et vinea quam ad Limania adquisivi et sic trado totum et ad integrum ut exinde habeatis potestatem tenendi, plantandi, ædificandi, vel quicquid exinde facere volueritis liberam potestatem in omnibus habeatis faciendi. Si quis vero, si ego ipse aut aliquis de hæredibus meis seu quilibet emissa vel extranea persona qui contra hanc donationem meam venire conaverit aut eam frangere temptaverit hoc quod repetit non vindicet, sed insuper sociante fisco auri libras X, argenti pondera VI componat et sua, ut dixi, repetitio nullum effectum obtineat. Actum Patriciaco villa publice. S. Vulfardo qui hanc dominationem fieri et firmare rogavit. S. Adelardi qui hanc donationem consensit. S. Rotardi. S. Wineterii. S. Elperici. S. Landrici. S. Teotgrininio. Data in anno II regnante Odone rege id est in mense novembrio die II. S. Laurentius clericus rogatus scripsit et suprascripsit.